BMPF7023



Leadership and Change

Arweinyddiaeth a Newid






Enw:  Eleri Mair Powell
Rhif myfyriwr:  0700109
Nifer geiriau: 5,037.


CYNNWYS
	Rhif Tud.

Aseiniad ysgrifenedig	3.

Llyfryddiaeth								16.

Atodiad 1: Dadansoddiad SWOT		19.

Atodiad 2: Dadansoddiad Rhanddeiliaid	20.

Atodiad 3: Diagram Achos ac Effaith	21

Atodiad 4: Strwythur bresennol y Ganolfan Gwasanaethau Cymraeg	22.

Atodiad 5: Dadansoddiad Maes Grymoedd	23.	
						









Rwyf yn fy rôl bresennol, fel Uwch Ddarlithydd a Rheolwr Prosiectau ers y flwyddyn 2000.  Fe’m penodwyd i’r rôl yn ystod cyfnod heriol pandemig COVID-19 ac ers hynny, o ganlyniad i nifer o ffactorau, mae fy rôl wedi newid.  Soniais mewn aseiniad blaenorol am yr heriau ymysg y tîm o ganlyniad i ail-drefnu mewnol a achosodd aniddigrwydd ymysg staff am fy rôl i a’r cyfrifoldebau sydd gennyf. 

Yn dilyn fy nghyfnod mamolaeth yn 2022-2023 fe ddatblygodd sefyllfa annifyr yn y tîm o ganlyniad i’r penodiad i fy swydd dros y cyfnod mamolaeth. Bu’n her sylweddol ar ôl i mi ddychwelyd i’r gwaith yn 2023 i reoli unigolion heriol a rheoli disgwyliadau gweddill y tîm.  Rwyf bellach wedi bod ar ail gyfnod mamolaeth a nôl yn y gwaith ers mis Mawrth 2026. Er bod tyndra yn parhau rhwng rhai aelodau’r tîm, mae’r sefyllfa ar y cyfan yn barchus a phroffesiynol o ddydd i ddydd, ond does dim amheuaeth bod yna broblemau o ran y diwylliant yn y gweithle.  Caf gyfle yn y man i fanylu ar hyn. 

Mae newidiadau pellach wedi digwydd i’r adran rwy’n gweithio ynddi, sef Canolfan Gwasanaethau Cymraeg y Brifysgol ac o ganlyniad ry’n ni nawr yn adran o bron i 30 o staff.  Nodwyd yn fy aseiniad blaenorol mai fi oedd â chyfrifoldeb dros frand ‘Rhagoriaith’ yn y Ganolfan, ond bellach, â chymaint mwy o staff a llai o reolwyr, rhennir y gwaith rheoli yn ôl ffrydiau gwaith prosiectau unigol yn hytrach na fesul brand.  Golyga hyn fy mod nawr yn gyfrifol am amrywiaeth o ffrydiau gwaith o dan frandiau Rhagoriaith, Peniarth a rheoli darpariaethau sy’n gwasanaethu adrannau academaidd y Brifysgol. 

Ar ôl dychwelyd i’r gwaith wedi’r ail gyfnod mamolaeth, bu’n her dod i’r arfer â thîm gymaint yn fwy. Er bod nifer y staff y mae gennyf gyfrifoldeb rheolwr llinell drostynt wedi aros yr un peth, sef 8 o staff; mae’r ffaith bod cymaint mwy o ffrydiau gwaith o fewn y ganolfan a’r staff dw i’n eu rheoli yn ymwneud ag ystod ehangach o brosiectau wedi bod yn her.  Daeth i’r amlwg i mi o fewn ychydig wythnosau bod cyfathrebu yn y tîm yn her ac yn achosi tensiwn gan fod aelodau’r tîm yn gwneud sylwadau eu bod yn clywed am ddatblygiadau neu newyddion am brosiectau drwy gydweithwyr yn hytrach na thrwy’r rheolwyr.   Mewn cyfarfod o reolwyr y ganolfan ar ddiwedd mis Mawrth 2026, ystyriwyd y sefyllfa bresennol mewn manylder. 

Cyn y cyfarfod hwn, roeddwn i eisoes wedi bod yn rhagweithiol yn gweithio ar ddadansoddiad SWOT (Atodiad 1) o waith y ganolfan er mwyn cael trosolwg clir o’r sefyllfa bresennol o ran ein gwaith yn fewnol ac yn allanol- dyma sy’n dda am ddadansoddiad SWOT.  Mae Gürel et al (2017, t.994) yn esbonio bwriad dadandoddiad SWOT yn arbennig o dda yn fy marn i. Dywed:

While external analysis focuses on the environmental threats and opportunities facing an organization, internal analysis helps an organization identify its organizational strengths and weaknesses. It also helps an organization understand which of its resources and capabilities are likely to be sources of competitive advantage and which are less likely to be sources of such advantages. Based on SWOT Analysis, organizations can choose the appropriate strategy.

Ac o’r dadansoddiad a grëais yn Atodiad 1, teimlaf ei fod yn crynhoi ein sefyllfa o ran cryfderau a gwendidau yn llwyddiannus. 

Roeddwn hefyd wedi gweithio ar Ddadansoddiad Rhanddeiliaid (Atodiad 2) i ystyried y darlun yn llawn o ran ein hymwneud ni ag eraill, eto yn fewnol ac yn allanol.  Roedd hwn yn arbennig o ddefnyddiol i fi yn dilyn dychwelyd i’r gwaith ar ôl y cyfnod mamolaeth.  Ond yn fwy na hynny wrth fynd i gyfarfod i drafod gwneud newidiadau a phenderfyniadau am ein ffyrdd o weithredu, teimlais ei fod yn hanfodol ystyried rôl pob rhanddeiliad yn ein gwaith er mwyn cael ein harfogi â’r wybodaeth i gyd wrth wneud penderfyniadau “When it comes to important corporate decisions, it is necessary to know about the expectations of different stakeholders and to determine, to what extend they could and would exert an influence.” (Mintzberg, 2001, t.1). 

Roedd yn bur amlwg o’r Dadansoddiad Rhanddeiliaid (Atodiad 2) mai staff y Ganolfan a Rheolwyr y brifysgol yw’r rhanddeiliaid pwysigaf a all ddylanwadu ar ein llwyddiant fel canolfan. Mae gan y ddau ddiddordeb uchel yn ein gwaith ni yn naturiol ac mae gan y ddau bŵer sylweddol dros waith y Ganolfan hefyd. Rheolwyr y brifysgol sy’n penderfynu ar gyfeiriad ein gwaith ni; os ydyn ni’n tendro am waith allanol neu’n gorfod blaenoriaethu gwasanaethu’r brifysgol yn ganolog.  O ran staff y ganolfan, mae pŵer enbyd ganddynt dros lwyddiant y Ganolfan a hynny â pherthynas agos iawn â chymhelliant a morâl y staff. 

Yn ystod y cyfarfod o reolwyr y ganolfan lle edrychwyd ar y ddau ddadansoddiad yma mewn manylder, trafodwyd yr angen enbyd i fynd at wraidd y broblem, sef bod staff y ganolfan, neu’r rhanddeiliaid mewnol yn anhapus ac yn anfodlon yn y gweithle.


Yn dilyn y cyfarfod hwnnw, es ati i ymchwilio i’r mathau o arfau neu fethodolegau y gellid eu defnyddio i ystyried y sefyllfa yn llawn a dadansoddi’r achos gwraidd.  Un erfyn y des i ar ei draws oedd y diagram achos ac effaith sy’n adnabyddus fel y diagram pysgodyn. Dyma syniad a ddatblygwyd gan Ishikawa yn yr 1960au.  “The Fishbone diagram is a process of breaking down the known truths that provide an orderly way of observing result and the reason that accounts for those effects” (Shinde et al, 2018, t. 656).  Roedd cynifer o bethau i’w hystyried a allai fod yn gyfrifol am anfodlonrwydd y tîm, roedd hi’n bur amlwg bod dechrau gydag diagram achos ac effaith yn gam i’r cyfeiriad cywir.  “The tool is a template for brainstorming possible causes of an effect. As there could be infinite causes, this helps in identifying the root cause/s in a structured and precise way” (Shinde et al, 2018, t. 656). Ac felly, dyna a wnaed. 

Es ati i lunio’r diagram achos ac effaith fel y gellid ei weld yn Atodiad 3 yn barod i drafod â’r rheolwyr eraill ar y cyfle cyntaf posib. Fel y gwelir yn Atodiad 3, mae’r prif bethau sy’n ymwneud ag anhapusrwydd y rhanddeiliaid mewnol o ganlyniad i newidiadau yn y gweithle.  P’un ai newidiadau o ganlyniad i gyfnod y Pandemig a’n dull ni o weithio neu newidiadau i’r math o waith sydd bellach yn cyfrif am y rhan helaeth o’n gwaith ni.  Flynyddoedd yn ôl, roedd gennym lawer o waith yn ymwneud â phrosiectau allanol.  Roedd gwaith prosiect yn boblogaidd iawn gan ei fod yn cynnig amrywiaeth i’n proffil gwaith ac yn rhoi cyfle i fod yn greadigol yn ogystal â chydweithio â rhanddeiliaid allanol.  Bellach, mae’r modd y mae prosiectau Llywodraeth Cymru yn cael eu comisiynu wedi newid, ac ar hyn o bryd mae llai o waith prosiect gyda ni.  Gan fod gennym swyddogion prosiect yn y Ganolfan, dyma’r bobl sy’n gweithio ar y prosiectau cyfredol fel arfer a golyga hyn bod fy nhîm i, sef darlithwyr y Ganolfan yn cael llai o gyfleoedd i ymwneud â phrosiectau.  Os ystyrir ein bod ni bellach yn gwasanaethu adrannau academaidd y brifysgol yn ehangach, does dim amheuaeth bod llwyth gwaith y staff dysgu wedi cynyddu’n sylweddol.  Dechreuodd mwyafrif fy nhîm gyda theitl swydd ‘Darlithydd a Chydlynydd Prosiectau’, ac yn anffodus, prin iawn yw’r cyfleoedd i ymwneud â llawer o broseictau erbyn hyn ac felly mae’r pwysoli o ran darlithio a chydlynu prosiectau yn bell o fod yn hafal.  Teimlaf yn gryf fod y ffaith hon yn cyfrannu at y darlun llawn o’r diwylliant presennol yn y tîm. 

Peth arall sy wedi cyfrannu ymhellach at y newidiadau dros cyfnol ôl-Covid yw fy nau gyfnod mamolaeth. Golyga’r cyfnodau hyn newid i drefniant rheoli llinell y ganolfan a dydy hynny’n sicr ddim yn ddelfrydol wrth geisio creu diwylliant gynhaliol, yn enwedig os oes gan y staff faterion preifat y tu hwnt i’r gwaith sy’n effeithio arnynt ac angen eu trafod. Mae’r amgylchedd yn y swyddfa hefyd wedi bod yn heriol gan ein bod wedi gorfod symud swyddfa sawl gwaith yn y 3 blynedd diwethaf ac mae polisi gweithio’n hybrid y brifysgol a’r gofyniad i fod ar y campws o leiaf 60% o’r amser, a’r ffaith ein bod yn gweithio ar draws campws Caerfyrddin ac Abertawe yn golygu bod modd i bobl osgoi ei gilydd yn ddigon hawdd.  Nid yw’n sefyllfa delfrydol a theimlaf yn gryf fod hyn oll yn cyfrannu at y diwylliant negyddol a’r anfodlonrwydd ymysg y tîm. 

Ar ddiwedd mis Mawrth 2026, rhannais fy nghasgliadau yn deillio o’r diagram Achos ac Effaith â’r rheolwyr eraill ac yn dilyn trafodaeth adeiladol, penderfynwyd bod angen gweithredu newid yn y ganolfan i geisio mynd i’r afael â’r broblem.   Daethpwyd i’r casgliad mai un o’r prif bethau y gellid gweithio arno mewn ymgais i newid diwylliant y tîm a hapusrwydd y rhanddeiliaid mewnol yw cyfathrebu, ac yn fwy penodol, amseru a chysoni’r dull o gyfathrebu ar draws y tîm.

Er mwyn gwireddu newid yn y gweithle, mae nifer o fodelau newid y gellid eu dilyn er mwyn cael strwythur glir ac mewn ymgais i hwyluso’r broses.  Ystyriwyd sawl model newid tebyg i fodel 8-Cam Kotter a model 7S McKinsey ond daethpwyd i’r casgliad eu bod yn fodelau mwy addas ar gyfer gweithredu newid ar lefel ehangach yn sefydliadol.  Wrth drafod model 8-Cam Kotter (1996), dywed Majka (2024, t.1) “This approach emphasizes the importance of leadership at all levels, rallying a broad base of support across the organization, and strategically navigating the organization through the complexities of change.”  Roedd angen model arnon ni a fyddai’n gweddu i faint cymharol fach y ganolfan a’r angen penodol i ddelio â charfannau bach o randdeiliaid sy’n cyfrannu at y broblem rydym yn ceisio ei datrys. 

Des i ar draws Model Newid Lewin a ddatblygwyd yn 1940au.  Dyma fodel 3 cham, syml ar yr olwg gyntaf ac yn bwysicaf oll, dengys yr ymchwil y byddai’r model hwn yn diwallu’r angen i fynd i’r afael â her diwylliant y gweithle. “The focus of his theories and models is on individual and group behaviour; the importance of changing individuals to make an organizational change happen.” (Yli-Kerttula et al.  2023, t.69). Teimlwyd bod y theori yma yn taro deuddeg gan fod gennym sefyllfa o unigolion yn ymddwyn yn wahanol mewn sefyllfa unigol a sefyllfa grŵp sy’n cyfrannu yn fawr at y diwylliant heriol.

Cam cyntaf Model Lewin yw yr hyn a elwir yn ‘Unfreeze’ sef y broses o adnabod bod angen newid a’r cynllunio ar gyfer hynny. Roedden ni fel rheolwyr y Ganolfan eisoes wedi dod i’r penderfyniad bod angen newid, ond bu cryn drafodaeth ar beth yn union i newid er mwyn gwella hapusrwydd y staff. 

Mae Atodiad 4 yn dangos strwythur bresennol y Ganolfan Gwasanaethau Cymraeg.  Y syniad gawson ni fel datrysuiad i’r angen am ddull gwell o gyfathrebu oedd sefydlu system o readru gwybodaeth bob pythefnos.  Mae cyfarwyddydd y Ganolfan yn mynychu cyfarfodydd o uwch reolwyr y brifysgol yn bythefnosol ac felly yn fuan ar ôl hwnnw, byddem ni fel rheolwyr y Ganolfan Gwasanaethau Cymraeg yn cwrdd i rannu prif ddiweddariadau a thrafod blaenoriaethau.  Yn amlwg, fyddai hi ddim yn bosib i’r Cyfarwyddydd rannu popeth a ddwedir yng nghyfarfodydd yr uwch reolwyr, ond yr hyn sy’n briodol ac yn addas i’w rannu, byddai’n gallu adrodd arnyn nhw.  Yn dilyn hyn, byddai’r 4 rheolwr yn adrodd am y prif bwyntiau o ffrydiau gwaith rydyn ni’n gyfrifol amdanyn nhw.   Gobeithiwyd y byddai’n gyfarfod cadarnhaol iawn i drafod prif heriau, datblygiadau a llwyddiannau.  Yn dilyn y cyfarfod yma o reolwyr y Ganolfan, byddai pob rheolwr yn gyfrifol am adrodd yn ôl i’w tîm o staff cyn gynted ag y byddai’n ymarferol bosib i sicrhau bod pob aelod o’r Ganolfan Gwasanaethau Cymraeg yn derbyn yr wybodaeth ddiweddaraf. 

Annogir y rheiny sy’n dilyn model newid Lewin i edrych ar wneud Dadansoddiad maes grymoedd neu Force Field Analysis i benderfynu os yw gweithredu y newid yn rhywbeth a fydd yn fuddiol i bawb yn y pendraw ac yn werth yr ymdrech i’w wneud.  Fel y dywed Pavloudakis et al (2023: 6) “The idea behind FFA is that situations are maintained by an equilibrium between forces that drive change and others that resist change.”  Gwnes i ystyried yn fanwl beth oedd y grymoedd o blaid ac yn erbyn y newid ac yna cydweithiais â’r rheolwyr eraill i sgorio pob grym.  ‘Although FFA is primarily a qualitative tool, it is possible to derive quantitative results by assigning numerical scores to stakeholders’ interests and power of influence for each action or initiative planned’ (Pavloudakis et al, 2023, t.9). Fel y gwelwch o’r Dadansoddiad Maes Grymoedd yn Atodiad 5, mae gwahaniaeth sylweddol rhwng sgôr y grymoedd o blaid y newid a’r grymoedd yn erbyn gwneud y newid.  Gan i’r grymoedd o blaid y newid fod yn uwch, roedd hyn yn dystiolaeth bod angen gwneud y newid ac y dylai’r tîm elwa o’r newid yn y pendraw. 

Roedd yn ddiddorol i mi wrth edrych ar y pwyntiau o blaid y newid eu bod yn ymwneud yn bennaf â phethau haniaethol fel yr ymdeimlad o gymuned a’r diwylliant.  Roedd y pwyntiau a nodwyd fel y grymoedd yn erbyn y newid yn bethau ymarferol gan fwyaf yn ymwneud â rheoli amser, lleoliadau a’r wybodaeth fyddai’n cael ei rhannu.  Gwnaeth hyn i mi feddwl am ein blaenoriaethau ni fel rheolwyr. Ydyn ni’n blaenoriaethu pethau ymarferol heb sylweddoli ein bod ni’n gwneud hynny? Ydy tasgau penodol neu bwysigrwydd rheoli amser yn anfwriadol yn cael blaenoriaeth dros les y staff a diwylliant y tîm? Rwy’n tueddu i gytuno’n llwyr â Yukl et al (2020, t.79) pan ddwedant:
Managers face relentless pressures for dealing with immediate problems and responding to requests for assistance, direction, or authorization. Some of these problems require immediate attention, but if managers become too preoccupied with reacting to day-to-day problems, they have no time left for the reflective planning that would help them to avoid many of the problems, or for the contingency planning that would help them cope better with unavoidable problems. 
Teimlodd hyn fel pwynt pwysig a wawriodd arnaf am y math o reolwr ydw i a sut rydw i’n cynllunio fy llwyth gwaith, rheoli amser a blaenoriaethau fel arweinydd.  Mae’n sicr yn haeddu ystyriaeth ddwys i’r dyfodol fel rhan o’m datblygiad proffesiynol. 

Yn dilyn y penderfyniad o’r angen am newid, rhannwyd ein bwriad i wella’r cyfathrebu ar draws y tîm a gwahoddwyd syniadau amgen neu sylwadau wrth bawb. Ni ddaeth unrhyw awgrymiadau eraill  gan y tîm ac ar y cyfan roedd yr holl randdeiliaid mewnol yn ymddangos yn bositif ac yn croesawu’r newid fyddai’n golygu eu bod nhw’n cael gwybod am newidiadau ac yn golygu ein bod ni fel rheolwyr mor dryloyw o phosibl. 

If you understand Lewin’s model, the next time you are involved in the development and introduction of something new into an existing system, you will appreciate the vital importance of involving people in the process up front to unfreeze their behaviour and minimize their resistance to change.
								Levasseur (2001, t.72)

Felly symudwyd ymlaen at ail ran model newid Lewin, sef gweithredu’r newid.  Cynlluniwyd, trefnwyd a gwireddwyd y bwriad ymhen ychydig ddyddiau o rannu’r bwriad o newid gyda phawb.  Wynebwyd her yn syth gan fod patrymau gwaith yn amrywio o berson i berson a hynny yn ei gwneud hi’n anodd i reolwyr allu cwrdd â phawb yn eu tîm ar yr un pryd. Fodd bynnag, gwnaed y gorau o’r sefyllfa ac arddel synnwyr cyffredin wrth drefnu rheadru’r wybodaeth.

Ymhen ychydig wythnosau yn unig, roedd yr egni a’r brwdfrydedd dros y broses newydd yn pylu ac ambell randdeiliad mewnol yn ddigon hapus i leisio eu barn a’u hanfodlonrwydd nhw am y broses.  Nodwyd bod amseru’r cyfarfodydd rheadru yn amrywio o reolwr i reolwr a bod hynny yn rhwystredig pan fo staff yn clywed newyddion neu ddatblygiadau cyn staff eraill.  Dyma her a ragwelwyd o ganlyniad i staffio a’r ffaith bod rhai pobl yn gweithio yn rhan amser a ddim ar gael i gwrdd ar ddyddiau penodol. Roedd staff yn lleisiol eu bod yn gwybod beth fyddai’n cael ei rannu mewn cyfarfod cyn mynychu gan fod staff eraill oedd eisoes wedi derbyn yr wybodaeth wedi adrodd yn ôl yn y swyddfa. 

Roedd hyn yn adborth yn rhwystredig iawn i’w glywed fel rheolwr gan ein bod yn ymdrechu yn galed iawn i geisio gwella’r diwylliant a’r cyfathrebu yn y gweithle a hynny yn cael ei feirniadu bron yn syth heb roi cyfle i’r newid gael effaith. Roedd yn teimlo fel nad oedd pwynt trio unrhywbeth gan y byddai rhywbeth bob tro yn cael ei feirniadu. Fodd bynnag, fel y noda Levasseur (2001, t.73) wrth drafod cam 2 model Lewin: 

Success depends on continuing to develop a sense of teamwork and active communication among those people in the enterprise engaged directly in the change effort and the other members of the organization who have a stake in the outcome.

Felly, er bod y sylwadau yn ymddangos yn negyddol a’r newid o bosib yn aflwyddiannus, mae cadw’r ddeialog yn agored a derbyn adborth yn ystod Cam 2 yn greiddiol i lwyddiant hir dymor y newid. 

Mae cysyniad y gromlin newid neu’r Change Curve yn un diddorol iawn a ddatblygwyd gan Elisabeth Kübler-Ross yn yr 1970au i esbonio’r broses aiff person sy’n marw drwyddo wrth ddod i delerau â’r ffaith eu bod yn marw. Fel y disgrifia Holdsworth et al (2025) Mae’n nodi y byddant yn mynd drwy deimladau o wadu, dicter, bargeinio, iselder ac yna derbyn.  Erbyn hyn, mae’n gysyniad sydd wedi cael ei gymhwyso yn eang i reolaeth newid yn y gweithle, i ddisgrifio’r broses o ‘alaru’ gallai rhanddeiliaid fynd drwyddo wrth wynebu sefyllfa o newid yn y gweithle.   Rhaid ystyried felly os ydy’r broses o newid yn effeithio ar rai rhanddeiliaid yn fwy nag eraill a hynny’n ymddangos yn sut maen nhw’n ymagweddu yn y gweithle. 

Dyma lun o Gentry (2014) sy’n dangos y gromlin newid yn glir pan fo timoedd yn wynebu newid. 

Dywed Gentry (2014, t4):
You’ll notice that although the team leaders have already reached the end stages of the change curve, their team members are scattered throughout various stages.  This is an important reminder for leaders that although they may be moving on, they must circle back with their team members to help them in their individual transitions through change.

Gwnaeth hyn i mi feddwl am sut ro’n ni fel rheolwyr wedi cael amser i ddod i arfer â’r drefn newydd gan fod proses eithaf trylwyr wedi digwydd i ystyried y newid a hynny dros gyfnod o rai wythnosau. Fodd bynnag, i weddill y rhanddeiliaid mewnol, roedd y newid yn newydd iddyn nhw o hyd ac er bod nifer o gydweithwyr i weld yn hapus â’r newid ac yn ddi-ffws, roedd hi’n bur amlwg bod eraill yn mynd i gymryd hirach i dderbyn y newid ac addasu. 

Pwynt dilys a diddorol arall a wnaed gan Gentry (2014) oedd bod gan bawb dueddiadau o ran pa ddulliau cyfathrebu sydd orau ar eu cyfer nhw. Dywed (2014, t.2):
Everyone has different preferences when it comes to how they like to be communicated with, and how they process information, therefore having an understanding of the different personality types within your team can have a massive impact on how you can support them through the change process.

Cytunaf â’r hyn sy’n cael ei ddweud o ran y mathau gwahanol o bobl yn y tîm a chyda bron i 30 o staff, mae gennym drawstoriad o bersonoliaethau gwahanol a hoffterau gwahanol o ran y gweithle. Fodd bynnag, un o’r prif bethau a godwyd gan unigolion oedd yn parhau i fod yn anfodlon oedd cysondeb. Nodwyd gan rai eu bod yn teimlo nad yw’r broses yn gwbl gyson a bod rhai timoedd o staff yn parhau i fod o dan anfantais wrth dderbyn y prif negeseuon.  Dadleuaf felly y byddai ymgais i addasu dulliau cyfathrebu ymhellach er mwyn ceisio cyfathrebu yn unol â hoffterau unigolion yn y tîm yn gwneud difrod pellach i forâl a’r diwylliant yn y gweithle. 

Wrth ymchwilio i ddiwylliant sefydliadol, roedd diffiniad Schein (1984, t.3) yn ddiddorol tu hwnt:

Organizational culture is the pattern of basic assumptions that a given group has invented, discovered, or developed in learning to cope with its problems of external adaptation and internal integration,  and that have worked will enough to be considered valid, and, therefore, to be taught to new members as the correct way to perceive, think, and feel in relation to those problems.

Mae’r diffiniad yma yn sicr yn crynhoi’r diwylliant yn fy ngweithle ac rwyf yn grediniol mai wedi ‘datblygu’r’ diwylliant dros gyfnod o amser y mae’r rhanddeiliaid wedi gwneud mewn ymateb i’r newidiadau mawr i’n strwythur ni a’r ffaith ein bod ni wedi tyfu’n dîm mawr mewn cyfnod cymharol fyr. Dywed Mullins et al (2019, t.302):

When a group becomes too large it may split into smaller units and friction may develop between the sub-groups.  Much will depend on other variables, but it seems to be generally accepted that cohesiveness becomes more difficult to achieve when a group exceeds ten to twelve members.

Dyma’n union sydd wedi digwydd ac mae hyn yn ychwanegol at heriau ôl-Covid yn sicr wedi effeithio yn fawr ar gydlynrwydd y tîm.  Ond hoffwn i fynd yn ôl i ystyried pwynt Schein (1984) am staff newydd yn dechrau yn y gweithle a hwythau yn cael eu dylanwadu gan eraill i arddel yr un ffordd o feddwl ac ymddwyn. Dyma union sefyllfa sydd wedi codi i mi fel rheolwr yn ystod y cyfnod o geisio gweithredu newid.  
Yn dilyn fy nghyfnod mamolaeth, wrth geisio dod i adnabod aelodau newydd y tîm, trefnais gyfarfod â sawl aelod o staff newydd i gyflwyno fy hun a thrafod amryw ffrydiau gwaith y byddem yn cydweithio arnynt.  Yn ystod un o’r cyfarfodydd yma, cododd un rhanddeiliad fod diwylliant y tîm ac yn benodol wrth weithio yn y swyddfa yn eu gwneud nhw yn anghyfforddus. Nodwyd bod negyddiaeth staff yn rhemp a’u bod nhw’n teimlo pwysau i gyfrannu at y negyddiaeth drwy gwyno am lwyth gwaith, am brosesau fel y dull newydd o readru gwybodaeth ac am y rheolwyr.  Dyma’n union y mae Schein (1984) yn sôn amdano ac roedd yn ddiddorol darllen ei esboniad am sut mae creu diwylliant o fewn grŵp yn gwbl ddibynol ar 3 pheth. Dywed Schein (1984,6-7) fod yn rhaid i’r grŵp fod yn set o bobl sydd wedi bod gyda’i gilydd yn ddigon hir i fod wedi wynebu heriau gyda’i gilydd.  Yn ail, eu bod nhw wedi gallu datrys rhai o’r heriau yna gyda’i gilydd, ac yn drydydd eu bod nhw wedi croesawu aelodau newydd i’r grŵp.  “A group’s culture cannot be determined unless there is such a definable set of people with shared history” (Schein 1984, t.7).  Mae ein tîm o ddarlithwyr yn ateb pob un o’r gofynion yma ac o ganlyniad mae’r diwylliant wedi ei sefydlu’n gadarn ac yn andros o her i ni fel rheolwyr wrth geisio arwain newid yn y gweithle. 

Once a group has become fully developed, created cohesiveness and established it’s own culture it is more difficult for the manager successfully to change attitudes and behaviour of the group.
Mullins et al (2019, t.308)

Ymddengys bod ein hymdrechion ni fel rheolwyr i gyflwyno newid yn cael eu gorchfygu gan y ffaith bod diwylliant y tîm wedi sefydlu’n gadarn. Er iddo fod yn ddiwylliant negyddol sy’n cael effaith ar hapusrwydd ac effeithiolrwydd y tîm, ar hyn o bryd mae’n ennill y frwydr wrth i’r rheolwyr geisio gwella pethhau.   Ond eto, wrth ystyried sylwadau unigolion yn y tîm yn ddiweddar, ystyriais ai parhau yn anniddig oedd y staff neu gwrthwynebu’r newid a gyflwynwyd iddynt?

Employees might be resisting because they genuinely believe, and have good reason to believe, based on their experience and knowledge, that a proposed change is unnecessary or poorly conceived. It might be that the change has been driven by the self-interest of the change leader, perhaps to be seen to be a “leader”
							(Holdsworth, 2025, t.261)

Felly yn ôl yr awgrym uchod, cwestiynwyd eto a oedd angen y newid yn y lle cyntaf.  Ond roedd canlyniad cryf y Dadansoddiad Maes Grymoedd (Atodiad 5) yn tystiolaethu yn glir bod angen y newid. Felly wrth i ni symud i gam 3 model Lewin sef y cyfnod ‘Refreeze’ neu ‘Ail-rewi’ lle mae’r patrwm yn cael ei sefydlu a’r newid yn cael ei wireddu fel rhywbeth arferol yn y gweithle, ystyriwyd beth y gellid ei wneud i wella’r broses ymhellach mewn ymateb i sylwadau gan y rhanddeiliaid mewnol. 

The final or refreezing step of Lewin’s model calls for the change agents to work actively with the people in the organization to install, test, debug, use, measure and enhance the new system. 
							Levasseur (2001, t.2)

Mewn ymgais i sicrhau bod pob un aelod o’r ganolfan yn derbyn yr wybodaeth a’r prif bwyntiau yn union yr un pryd, ac mewn gwirionedd i ‘debug’ y drefn newydd, cynigiwyd ein bod ni’n treialu rhannu’r wybodaeth â phawb ar ffurf dogfen ysgrifenedig cyn i’r cyfarfodydd llai gael eu cynnal. Golyga hyn bod pawb eisoes yn ymwybodol o’r hyn fyddai’n cael ei godi yn y cyfarfodydd, ond byddai neb o dan anfantais a neb yn cael gwybod unrhywbeth cyn unrhyw un arall.  Dyma’r sefyllfa bellach ers tua mis, ac mae’n amlwg yn ddyddiau cynnar iawn i allu adrodd ar lwyddiant y newid pellach hwn. 

Teimlaf ein bod ni wedi gwneud yn union fel y mae Cherniss et al (2001, t.4) yn dweud y dylai rheolwyr effeithiol wneud yn y sefyllfa benodol hon: 

The most effective bosses are those who have the ability to sense how their employees feel about their work situation and to intervene effectively when those employed begin to feel discourages or dissatisfied.

Yr her barhaus yw ceisio cymhwyso disgrifiad Cherniss o reolwyr effeithiol i sefyllfaoedd eraill a cheisio ymyrryd yn sensitif  heb sathru ar draed neb nac achosi drwg-deimlad a allai effeithio ar y diwylliant yn y gweithle. 

Wrth ddod i gasgliad am ddatblygiadau y misoedd diwethaf wrth geisio arwain newid yn y gweithle, rhaid i mi gydnabod bod yr heriau wedi bod yn fwy na’r disgwyl.  Ar lefel 1:1 gyda phob rhanddeiliad sy’n gweithio yn y ganolfan, credaf fod gennyf berthynas waith gadarnhaol iawn gyda nhw.  Fodd bynnag, mae’n gwbl amlwg bod y diwylliant yn y gweithle yn negyddol ac mewn sefyllfa dorfol, nid yw’r rhanddeiliaid hynny yn arddangos yr un ymagwedd i bobl eraill â beth maen nhw’n ei wneud i mi.   Fel y mae Mabey et al (1998) yn nodi, byddai anghydfod neu anghytuno rhwng cyflogwyr a’u staff yn bodoli am byth o ganlyniad i’r ffaith bod sefydliadau yn rhai hierarchaidd ac egalitaraidd (1998). Credaf yn gryf bod strwythur hierarchaidd y tîm hefyd yn cyfrannu at yr anniddigrwydd, yn enwedig o gofio bod rhai rhanddeiliaid wedi bod mewn rôl â  chyfrifoldeb rheoli yn y gorffennol ac yna camu yn ôl i rôl heb gyfrifoldeb rheoli. Mae’n her barhaus, ond dyma rywbeth sy’n amhosib ei newid o fod yn gweithio mewn sefydliad mawr fel prifysgol. 

Mae’n bur amlwg nad yw’r newid a gyflwynwyd eto wedi llwyddo i wella’r diwylliant er ei fod yn sicr wedi cyrraedd y nod yn y tymor byr, sef gwella dulliau cyfathrebu yn y ganolfan gwasanaethau Cymraeg.  Fodd bynnag, amlygwyd yn glir i mi drwy’r broses hon dros y misoedd diwethaf bod yna heriau gwirioneddol sydd angen mynd i’r afael â nhw o fewn y tîm.  O adfyfyrio ar y sefyllfa, rwy’n cael fy nhynnu yn ôl i un pwynt y gwnes i yn y Dadansoddiad SWOT ar ddechrau’r broses (Atodiad 1), lle nodwyd bod rhai aelodau’r tîm wedi datblygu diwylliant o fod yn gystadleuol â’i gilydd.   Ai dyma sydd wrth wraidd y diwylliant negyddol?  Mae mwyafrif yr unigolion sydd fwyaf lleisiol yn gwneud yr un math o waith ac ar yr un raddfa o ran tâl.  Ai ceisio cystadlu â’i gilydd y maen nhw wrth rannu eu bod nhw wedi cael gwybod am ddatblygiad neu newyddion cyn eraill?  Ai cwyno wrth ei gilydd am lwyth gwaith maen nhw mewn fel gweithred cystadleuol o geisio profi pwy sydd fwyaf prysur?  Dyma sylweddoliad sy’n dechrau gwneud llawer o synnwyr i mi.  Mae gan Mullins et al (2019, t.308) ffordd ddiddorol o ystyried sefyllfa debyg i hon. Dywed:

Groups may also compete against each other in a non-productive manner.  This can be the case, for example, when group cohesiveness is based on common status, qualification, technical expertise or professional standing.  As a result, resentment and inter-group conflict may arise to the detriment of the organisation as a whole. 

Os ydyn ni felly wirioneddol eisiau trawsnewid y tîm a’r diwylliant yn y gweithle, mae angen gwneud mwy nag un newid ar y tro. Rhaid edrych yn onest ac o ddifrif ar y diwylliant presennol ac ystyried pa fath o ddiwylliant yr hoffen ni anelu ato wrth symud ymlaen.  Cytunaf yn llwyr â Sarkees a Hulland (2009) pan ddwedant bod angen i reolwyr gael ‘ambidextrous mindset’ i allu delio â threfn ac anhrefn ar yr un pryd wrth lywio’r sefydliad tuag at newid cadarnhaol. 

Erfyn allai fod yn ddefnyddiol i’r perwyl hwn yw’r Fframwaith Gwerthoedd Cystadleuol neu’r Competing Values Framework a ddaeth i’r amlwg gyntaf yng ngwaith Quinn a Rohrbaugh yn 1983. ‘At the heart of the CVF is the insight that opposing tensions exist at multiple levels of the organization.’ (Tong et al, 2015, t.666).  Byddai angen buddsoddi tipyn o amser ac ymdrech i gael y gorau allan o’r dull yma, ond gallai brofi’n fuddiol iawn yn y pendraw. “The CVF is useful for helping managers enlarge their repertoire of behaviors beyond the impulse to control, and for integrating contrary behaviors that promote control (order) and flexibility (disorder).” (Tong et al, 2015, t.667).

Mae llawer o waith i’w wneud cyn i ni gyrraedd lle rydyn ni eisiau bod fel canolfan, ond hyderaf bod fy ngwybodaeth am ddulliau o reoli newid wedi gwella’n sylweddol o ganlyniad i’m hastudiaethau ar y modwl hwn. Rwyf wedi cael fy arfogi fel rheolwr gyda gwybodaeth am ddulliau allai weithio wrth arwain newid o’u cymhwyso yn llwyddiannus i’n sefyllfa unigryw ni fel canolfan.  Mawr obeithiaf fod gennyf y sgiliau a’r gallu fel arweinydd i wneud hynny er lles ein holl staff a’n gwaith i’r dyfodol. 

Atodiad 1: Dadansoddiad SWOT

	Cryfderau

· Tîm o bobl hynod dalentog yn ein maes. 
· Arbenigwyr pynciol- gyda’r gorau yn genedlaethol
· Gwaith academaidd arloesol a chynnig masnachol rhagorol.
· Enw da’r ddau frand ymysg ein rhanddeiliaid allanol : Peniarth a Rhagoriaith
· Perthnasau cadarn iawn gyda sawl rhanddeiliad allanol o bwys sylweddol. 
	Gwendidau

· Ymddygiad anffodus ambell rhanddeiliad
· Diwylliant o gwyno am lwyth gwaith
· Diwylliant cystadleuol ymysg rhai pobl
· Y tîm wedi tyfu – mwy na 4 gwaith ei maint gwreiddiol cyn Covid.
· Natur gweithio’n hybrid-gweithio ar draws campysau a phobl yn gallu osgoi ei gilydd 

	Cyfleoedd 

· Cyfnod cyffrous iawn o fewn y brifysgol parthed y Gymraeg – mwy a mwy o Athrofeydd yn troi atom am arweiniad.
· Cyfleoedd Addysg – cyd-destun cenedlaethol o ganlyniad i Bil y Gymraeg ac Addysg.
· Cyfleoedd masnachol i ddatblygu talent y tîm- galw am hyfforddiant a chyrsiau i ymarferwyr addysg.


	Bygythiadau

· Cynllun diswyddo gwirfoddol y brifysgol – llwyth gwaith yn cynyddu o bosib os ydyn ni’n colli staff.
· Diwylliant o fewn y tîm- bregus iawn ar hyn o bryd.
· Straen a phrysurdeb ar adegau penodol yn ystod y flwyddyn academaidd.






Atodiad 2: Dadansoddiad Rhanddeiliaid 

Atodiad 3: Diagram Achos ac Effaith

Atodiad 4: Strwythur bresennol y Ganolfan Gwasanaethau Cymraeg

Atodiad 5: Dadansoddiad Maes Grymoedd


[image: A table with text on it

AI-generated content may be incorrect.]


image2.png
Pwer

Ychydig Uchel

Isel

Dysgu Cymraeg

Rheolwyr y Brifysgol

LIC / Awdurdodau Lleol Staff y Ganolfan
CYDAG
Adnodd
Myfyrwyr y brifysgol Penaethiaid
Mwyafrif staff adrannau Athrawon ac ysgolion
eraill y brifysgol
Isel Ychydig Uchel

Diddordeb





image3.png
Peniarth > Adnodd Cyfnodau trwm Tim wedi tyfu’n fawr

Llai o gyfleoedd, llai
o amrywiaeth

Pobl yn gallu
teimlo’n ynysig

Llai o gymuned

Staff
anhapus

Newid trefn-
mamolaeth

Polisi hybrid 60 /40 Cyfleusterau

Offer ac adnoddau Gwybodaeth o

SLT

Tensiynau a
rhwystredigaethau

[ Amgylchedd





image4.png
Canolfan Gwasanaethau Cymraeg

Rheolwr 1

/|

Rheolwr  Rheolwr
yr yr Uned
Egin Gyfieithu

L

Staff yr Staffyr
Egin Uned
Gyfieithu

~ | | ~

Rheolwr 2 Rheolwr 3 Rheolwr 4
Staff Darlithwyry  Rheolwr Staff Staff Staff swyddogion
Cangeny Ganolfan Marchnata  dylunio  gweinyddol dylunio cefnogi
Coleg prosiectau

Cymraeg




image5.png
Grymoedd o blaid y newid

Llai o gwyno am ddiffyg
gwybodaeth neu anghysondeb
ynyr wybodaeth

Gwella diwylliant yn y tim

Posib cynyddu cydweithio ar
draws y Ganolfan a’r brifysgol

Lleihau nifer o e-byst yn rhannu
gwybodaeth

Gwella teimlad o ‘gymuned’ bod
timoedd yn cwrdd yn rheoaidd

Cyfanswm

5

21

2

Y newid:

Sefydlu dull gwell

o gyfathrebu ar
draws y Ganolfan [§
gwasanaethau
Cymraeg. 2

10

Grymoedd yn erbyn y newid

Amser rheolwyr i drefnu a
gweithredu’r newid

Ymarferoldeb- anodd cael pawb
i gwrdd yr un pryd

Amser staff i fynychu’r
cyfarfodydd

Gwybodaeth yn gallu bod yn
gyfrinachol- fydd dim modd
rheadru popeth

Dyw popeth ddim yn berthnasol
i bawb- perygi’r cyfarfodydd fod
yn ddiflas.

Cyfanswm




image1.png
The Change Curve
(PSCM Exercise 2014)

The Change Moving on

\ (with learning)
* §x

Team leaders

Acceptance

xxx

Team leaders Doubt





